UDHËZIM I PËRBASHKËT
Nr. 189, datë 4.10.2022

PËR NJË SHTESË DHE DISA NDRYSHIME NË UDHËZIMIN NR. 463, DATË 10.12.2020, “PËR PËRCAKTIMIN E INSTITUCIONEVE DHE ORGANEVE QË MARRIN TË DHËNA PERSONALE NGA SHËRBIMI I GJENDJES CIVILE, SI DHE MËNYRËN, LLOJIN DHE SASINË E INFORMACIONIT QË DUHET TË MARRIN”

Në mbështetje të pikës 4 të nenit 102 të Kushtetutës së Republikës së Shqipërisë, pikave 2, 2/1 dhe 3 të nenit 3, të pikës 2 të nenit 60 të ligjit nr. 10129, datë 11.5.2009, “Për gjendjen civile” i ndryshuar, si dhe shkronjës “k”, të pikës 1, të nenit 31 dhe nenit 32, të ligjit nr. 9887, datë 10.3.2008, “Për mbrojtjen e të dhënave personale”, i ndryshuar, ministri i Brendshëm dhe Komisioneri për të Drejtën e Informimit dhe Mbrojtjen e të Dhënave Personale,

UDHËZOJNË:

1. Në aneksin I, pjesë përbërëse e udhëzimit nr. 463, datë 10.12.2020, bëhet shtesa dhe ndryshimet si vijojnë:
2. Pas pikës 36 të aneksit I, shtohet pika 37 dhe pikat 10, 33 dhe 35, të aneksit I, ndryshohen me përmbajtjen, sipas “listës së institucioneve që marrin informacion, bazës ligjore përkatëse, llojit dhe sasisë së informacionit që jep shërbimi i gjendjes civile dhe mënyrës së vënies në dispozicion të këtij informacioni”, bashkëlidhur këtij udhëzimi.
Ky udhëzim hyn në fuqi menjëherë dhe botohet në Fletoren Zyrtare.

	ANEKS I 
LISTA E INSTITUCIONEVE QË MARRIN INFORMACION, BAZA LIGJORE PËRKATËSE, LLOJI DHE SASIA E INFORMACIONIT QË JEP SHËRBIMI I GJENDJES CIVILE DHE MËNYRA E VËNIES NË DISPOZICION TË KËTIJ INFORMACIONI	

	10
	Drejtoria e Përgjithshme e Burgjeve 
	Ligji nr. 81/2020, “Për të drejtat dhe trajtimin e të dënuarve me burgim dhe të paraburgosurve”, nenet 38, 39, 76, 78

Vendimi nr. 209, datë 6.4.2022, i Këshillit të Ministrave, “Për miratimin e rregullores së përgjithshme, të Burgjeve”, nenet 10, 11, 12, 18, 19, 38, 49, 73
	Të dhënat që lidhen me identifikimin e të dënuarit si dhe të dhënat e nevojshme për takimet, vizitat dhe lejet e veçanta si dhe çdo informacion tjetër i nevojshëm për plotësimin e dosjes/ dokumentacionit të personit në paraburgim apo të burgosur. 
	Në formë shkresore, sipas kërkesës


	33
	Shërbimi i Provës 
	Ligji nr. 78/2020, “Për organizimin dhe funksionimin e Shërbimit të Provës”, neni 31

	Të dhënat që lidhen me identifikimin e personit nën mbikëqyrje dhe të dhënat e nevojshme për plotësimin e raportit. 
	Në formë shkresore, sipas kërkesës


	35
	Zyra vendore e Përmbarimit
Përmbaruesi Gjyqësor Privat/ Zyra e Përmbarimit Privat











	Ligji nr. 8116 datë 29.03.1996 “Kodi i Procedurës Civile i Republikës së Shqipërisë”, i ndryshuar, neni 516/a

Ligji nr. 8730, datë 18.1.2001, “Për organizimin dhe funksionimin e Shërbimit të Përmbarimit Gjyqësor”, i ndryshuar, neni 26, “Mbledhja e të dhënave”

Ligji nr. 26, datë 8.5.2019, “Për Shërbimin Përmbarimor Gjyqësor Privat”, neni 24, “Sistemi i menaxhimit elektronik të çështjeve të përmbarimit gjyqësor”, neni 36, “Të drejtat e përmbaruesit gjyqësor privat”, neni 53 “Marrëdhëniet me të tretët”



	Të gjitha të dhënat e domosdoshme për kryerjen e funksioneve të përcaktuara me ligj dhe të vlerësuar në përputhje me qëllimin e përcaktuar në kërkesë.

	Në formë shkresore, sipas kërkesës, si dhe në formë elektronike 


	37
	Ministria e Drejtësisë 
	Vendimi nr. 149, datë 20.3.2019 i Këshillit të Ministrave, “Për krijimin, organizimin, funksionimin, karakteristika te përdorimit e aksesimit, të dhënat parësore e dytësore dhe dhënësin e informacionit të sistemit të integruar të të dhënave të drejtësisë penale për të mitur”, pika 10, shkronja “b”, nënndarja “iv”
	Të dhënat referenciale të gjendjes civile, si: numri personal, emri, mbiemri, atësia, vendlindja, datëlindja, gjinia, bashkia/njësia administrative, adresa.
	Në formë elektronike 

	
	
	Ligji nr. 10325, datë 23.9.2010, “Për bazat e të dhënave shtetërore”, neni 4

Vendimi nr. 618, datë 20.10.2021, i Këshillit të Ministrave, “Për krijimin, organizimin e funksionimin e Rrjetit të Koordinatorëve kundër Korrupsionit”, i ndryshuar 
	[bookmark: _GoBack]Të dhënat e identifikimit të kërkuesit, si: emri, atësia, mbiemri.
	Në formë elektronike

	
	
	Ligji nr. 10 193, datë 3.12.2009, “Për marrëdhëniet juridiksionale me autoritetet e huaja në çështjet penale”, të ndryshuar, neni 29, pika 5

	Të dhëna të gjendjes civile, si emri e mbiemri, numri personal, datëlindja, vendlindja, gjinia, shtetësia, raportet e atësisë e amësisë, gjendja civile, vendbanimi dhe vendqëndrimi.
	Në formë elektronike

	
	
	Ligji nr. 82/2021, “Për përkthimin zyrtar dhe profesionin e përkthyesit zyrtar”, neni 10, pika 3
	Të dhëna referenciare të gjendjes civile, si numri personal i identifikimit, emri, mbiemri, atësia, vendlindja, datëlindja, gjinia, bashkia, adresa.
	Në formë elektronike, përmes ndërveprimit të bazave të të dhënave shtetërore përkatëse











